**Likumprojekta „Grozījumi Dzelzceļa pārvadājumu likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījumi Dzelzceļa pārvadājumu likumā” (turpmāk – Projekts) izstrādāts, lai atjaunotu atbrīvojumus no Eiropas Parlamenta un Padomes 2007. gada 23. oktobra regulas (EK) Nr. 1371/2007 par dzelzceļa pasažieru tiesībām un pienākumiem (turpmāk – Regula (EK) Nr. 1371/2007) noteikumu piemērošanas līdz 2024. gada 3. decembrim, vienlaikus samazinot atbrīvojumu apjomu. Tāpat ar Projektu tiek svītrotas novecojušas tiesību normas.Likumprojekts stāsies spēkā 2019. gada 4. decembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Projekts izstrādāts, lai līdz 2024. gada 3. decembrim atjaunotu Latvijas Republikas atbrīvojumus no Regulas (EK) Nr. 1371/2007noteikumu piemērošanas, kuri piešķirti saskaņā ar regulas 2. panta 4., 5. un 6. punktu. Vienlaikus Projekts paredz samazināt atbrīvojumu apjomu, nosakot, kurus Regulas (EK) Nr. 1371/2007 noteikumus Latvijas Republika uzņemas pildīt sākot ar 2019. gada 4. decembri, ņemot vērā, ka daži no šiem noteikumiem šobrīd jau tiek pildīti vai var tikt izpildīti.SSatiksmes ministrijas iniciatīva attiecībā uz Projekta 1. un 4.-9. pantiem). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Atbilstoši Regulas (EK) Nr. 1371/2007 2. panta 3. punktam visiem dzelzceļa pakalpojumiem Kopienas dalībvalstīs, sākot ar 2009. gada 3. decembri, piemēro minētās regulas 9., 11., 12., 19. pantu, 20. panta 1. punktu un 26. pantu. Eiropas Komisija savos 2013. gada 14. augusta[[1]](#footnote-1) un 2015. gada 11. marta[[2]](#footnote-2) ziņojumos Eiropas Parlamentam un Padomei par Regulas (EK) Nr. 1371/2007 piemērošanu ir uzsvērusi, ka atbrīvojumu plašā izmantošana ir nopietns šķērslis regulas mērķu sasniegšanai, kā arī atbrīvojumi liedz dalībvalstīm izveidot vienlīdzīgus konkurences nosacījumus dzelzceļa pārvadājumu uzņēmumiem visā ES un atņem pasažieriem tiesisko noteiktību un neļauj pilnībā īstenot savas tiesības. Izstrādājot šo Projektu, tika apzināti tie Regulas (EK) Nr. 1371/2007 noteikumi, no kuriem Latvijas Republika iepriekš bija piešķīrusi atbrīvojumus, bet kuri šobrīd jau tiek pildīti un kurus atbildīgās institūcijas uzņemas pildīt sākot ar 2019. gada 4. decembri.Izņemot Regulas (EK) Nr. 1371/2007 2.panta 3.punktā paredzētos noteikumus, regulas 2. panta 4. punkts atļauj dalībvalstīm uz ierobežotu laiku (uz piecu gadu termiņu, ko var atjaunināt divas reizes, proti, ne ilgāk kā uz 15 gadiem – maksimāli līdz 2024. gada 3. decembrim) piešķirt vietējo pārvadājumu pakalpojumiem, tostarp tālsatiksmes pārvadājumiem valstī, atbrīvojumu no lielākās daļas šīs regulas noteikumu piemērošanas. Atbilstoši Regulas (EK) Nr. 1371/2007 3.panta 11.punktam ““vietējs dzelzceļa pasažieru pakalpojums” ir pasažieru dzelzceļa pārvadājuma pakalpojums, ko sniedz, nešķērsojot dalībvalsts robežu”. Šobrīd vietējās nozīmes dzelzceļa pasažieru pakalpojumus Latvijā veic iekšzemes dzelzceļa pārvadātāji AS “Pasažieru vilciens” un SIA “Gulbenes - Alūksnes bānītis”.Izņemot Regulas (EK) Nr. 1371/2007 2. panta 3. punktā paredzētos noteikumus, regulas 2. panta 5. punkts dalībvalstīm atļauj piešķirt atbrīvojumus pilsētas, piepilsētas un reģionālo pārvadājumu pakalpojumiem, kas tostarp apkalpo pārrobežu reģionus vai konurbācijas. Attiecībā uz šiem atbrīvojumiem regulā nav noteikts termiņa ierobežojums. Atbilstoši Eiropas Parlamenta un Padomes 2012. gada 21. novembra direktīvas 2012/34/ES (turpmāk – Direktīva 2012/34/ES), ar ko izveido vienotu Eiropas dzelzceļa telpu, 3. panta 6.punktam ““pilsētas un piepilsētas pārvadājumi” ir pārvadājumu pakalpojumi, kuru galvenais mērķis ir apmierināt pilsētu vai pilsētkopu, tostarp pārrobežu pilsētkopu, pārvadājumu vajadzības un lai apmierinātu vajadzības pēc pārvadājumiem starp šādu pilsētu vai pilsētkopu un tās apkārtējām teritorijām”. Atbilstoši Direktīvas 2012/34/ES 3. panta 7) punktam *““reģionālie pārvadājumu pakalpojumi” ir pārvadājumu pakalpojumi, kuru galvenais mērķis ir nodrošināt reģiona, tostarp pārrobežu reģiona, pārvadājumu vajadzības”*. Latvijā dzelzceļa pasažieru pakalpojumus, kuru mērķis ir nodrošināt reģiona, tostarp pārrobežu reģiona, pārvadājumu vajadzības, šobrīd veic AS “Pasažieru vilciens” dzelzceļa maršrutā Rīga (Latvija) – Valga (Igaunija). Latvijas Republika saskaņā ar Regulas (EK) Nr. 1371/2007 2. panta 4. un 5. punktu ir piešķīrusi atbrīvojumu no šīs regulas noteikumu piemērošanas (izņemot obligāti piemērojamos regulas noteikumus) iekšzemes dzelzceļa pasažieru un bagāžas pārvadājumiem. Minētais atbrīvojums noteikts Dzelzceļa pārvadājumu likuma 4.1 panta otrajā daļā un stājās spēkā ar 2009. gada 12. novembra likumu „Grozījumi Dzelzceļa pārvadājumu likumā”, un sākotnēji tika piešķirts līdz 2014. gada 3. decembrim. Ar 2014. gada 30. oktobra likumu „Grozījumi Dzelzceļa pārvadājumu likumā” minētais atbrīvojums tika atjaunots līdz 2019. gada 3. decembrim. AS “Pasažieru vilciens” šobrīd jau nodrošina Regulas (EK) Nr.1371/2007 5. pantā, 8. panta 1. un 2. punktā, 20. panta 2. punktā, 23. pantā un 27. panta 1.punktā noteikto pienākumu izpildi, līdz ar to šo pienākumu izpildei nav nepieciešami papildu pasākumi un papildu finansējums. Lai nodrošinātu 27. panta 3. punkta izpildi, AS “Pasažieru vilciens” attiecīgi jāgroza šobrīd noteiktā sūdzību pieņemšanas, izskatīšanas un atbilžu sniegšanas kārtība, lai nodrošinātu 28. panta izpildi, jāizstrādā pārvadājumu pakalpojumu kvalitātes standarti, un 29. panta izpildei attiecīgi jāpapildina pasažieriem sniedzamās informācijas saturs. Šiem pasākumiem nav nepieciešams vērā ņemams finansējums. Ar šo Projektu paredzēts noteikt, ka Regulu (EK) Nr. 1371/2007 nepiemēro attiecībā uz iekšzemes pasažieru un bagāžas pārvadājumiem līdz 2024. gada 3. decembrim, izņemot tās 5., 8. panta 1. un 2. punktu, 9., 11., 12., 19., 20., 23., 26., 28 un 29. pantu.Saskaņā ar Sabiedriskā transporta pakalpojumu likuma 1.panta 71. punktu reģionālās nozīmes maršruts ir “reģionālās starppilsētu nozīmes maršruts, reģionālās vietējās nozīmes maršruts un visi dzelzceļa maršruti”. Ņemot vērā, ka atbilstoši Direktīvas 2012/34/ES 2. panta 7.punktam reģionālie pārvadājumi ietver arī pārrobežu pārvadājumu pakalpojumus, ar šo Projektu paredzēts papildināt Dzelzceļa pārvadājumu likuma 4. pantu ar jaunu trešo daļu, nosakot, ka Regulu (EK) Nr. 1371/2007 nepiemēro attiecībā uz pasažieru un bagāžas pārvadājumiem, kuru galvenais mērķis ir nodrošināt reģiona, tostarp pārrobežu reģiona, pārvadājumu vajadzības līdz 2024. gada 3. decembrim, izņemot tās 9., 11., 12., 19. pantu, 20. panta 1. punktu un 26. pantu.Regulas (EK) Nr. 1371/2007 2.  panta 6. punkts dalībvalstīm atļauj ne ilgāk kā uz pieciem gadiem piešķirt atbrīvojumu no regulas noteikumu piemērošanas konkrētiem pakalpojumiem vai braucieniem, ja pakalpojuma vai brauciena būtiska daļa tiek nodrošināta ārpus Eiropas Savienības. Regulas (EK) Nr. 1371/2007 2. panta 6. punktā noteikts, ka dalībvalstis var atjaunināt sākotnējo maksimālo atbrīvojuma termiņu, tomēr nav norādīts, cik reizes tas drīkst notikt. Šobrīd SIA “LDZ CARGO” nodrošina starptautisko pasažieru pārvadājumu organizāciju maršrutos Rīga – Maskava, Rīga – Sankt-Pēterburga, Rīga – Viļņa – Minska – Kijeva un Rīga – Minska.SIA "L-Ekspresis" nodrošina starptautiskos dzelzceļa pasažieru pārvadājumus maršrutos Rīga – Maskava - Rīga, Rīga- Sanktpēterburga - Rīga.Latvijas Republika saskaņā ar Regulas (EK) Nr. 1371/2007 2. panta 6. punktu piešķīrusi atbrīvojumu no šīs regulas noteikumu piemērošanas attiecībā uz starptautiskajiem dzelzceļa pasažieru un bagāžas pārvadājumiem, kas tiek veikti starp stacijām, kuras atrodas Latvijā un valstī, kura nav Eiropas Savienības dalībvalsts. Minētais atbrīvojums noteikts Dzelzceļa pārvadājumu likuma 4. panta otrajā daļā, un stājās spēkā ar 2009. gada 7. maija likumu „Grozījumi Dzelzceļa pārvadājumu likumā”. Šis atbrīvojums sākotnēji tika piešķirts līdz 2014. gada 3. decembrim. Ar 2014. gada 30. oktobra likumu „Grozījumi Dzelzceļa pārvadājumu likumā” atbrīvojums tika pagarināts līdz 2019. gada 3. decembrim. Ar šo Projektu paredzēts noteikt, ka Regulu (EK) Nr. 1371/2007 nepiemēro attiecībā uz starptautiskajiem dzelzceļa pasažieru un bagāžas pārvadājumiem, kas tiek veikti starp stacijām, kuras atrodas Latvijā un valstī, kura nav Eiropas Savienības dalībvalsts, līdz 2024.gada 3.decembrim.Projektā precizēts termina “pavadzīme” skaidrojums, svītrojot pavadzīmes lapu uzskaitījumu. Esošajā Dzelzceļa pārvadājumu likuma redakcijā 1. panta 12. apakšpunktā termins “pavadzīme” nav atbilstošs, jo pavadzīmes sastāvdaļas uzskaitītas, taču nepieciešamais informācijas apjoms ir zināms tikai pavadzīmes izstrādes laikā. Esošā likuma redakcija neļauj izstrādāt nepieciešamā pavadzīmes parauga veidlapu un operatīvi to koriģēt. Ministru kabineta 2001. gada 18. decembra noteikumi Nr. 533 “Noteikumi par pavadzīmes aizpildīšanas kārtību dzelzceļa kravu pārvadājumos” (turpmāk - MK noteikumi Nr. 533) paredz pavadzīmes veidlapas parauga saturu.Ar Projektu tiek svītrota vajadzība pēc pārvadātāja izsniegtas kvīts par kravas pieņemšanu. Kravas pieņemšanu pārvadāšanai apliecina pavadzīme un pārvadātāja norādītais kravas pieņemšanas datums. MK noteikumi Nr. 533 nosaka kārtību, kuros gadījumos izsniedz attiecīgas pavadzīmes lapas. Ar Projektu tiek svītrots pavadzīmes saturā norādītais pārvadāšanas ātrums. Šīs ziņas ir zaudējušas savu aktualitāti, jo pašlaik visas kravas Latvijā tiek pārvadātas ar vienādu ātrumu bez sadalījuma pa ātruma veidiem un tādējādi nosūtītājs nav nepieciešams norādīt pārvadāšanas ātrumu pavadzīmē. Ar Projektu tiek svītrots sīksūtījumu kravu pārvadāšanas veids, jo šādi pārvadājumi netiek veikti vairāk kā 20 gadus un ir likvidēta nepieciešamā infrastruktūra šādu pārvadājumu veikšanai.Projekts precizēts, nosakot, ka pasažieru bagāžas vai kravas bagāžas pārvadājumus komercakta un vispārējā parauga akta sastādīšanas kārtību nosaka pārvadātājs. Tas ir nepieciešams, lai būtu nodalītas dzelzceļa kravas un pasažieru vagonu kravas un bagāžas. Šobrīd šādi pārvadājumi neeksistē, jo jau vairāk kā 20 gadus bagāžas un kravas bagāžas pārvadājumi netiek veikti. Šādu pārvadājumu veikšanai nav speciālo vagonu, vilcienu, kuriem var piekabināt šos vagonus (kursē tikai elektrovilcieni un dīzeļvilcieni), infrastruktūras (piemēram, noliktavu bagāžas un kravas bagāžas iesniegšanai, izsniegšanai un glabāšanai), izstrādāto pārvadāšanas dokumentu un datorizēto programmu to apstrādei, apmācīto speciālistu, utt. Ministru kabineta 2002.gada 9.aprīļa noteikumi Nr.148 “Komercakta un vispārējā parauga akta sastādīšanas noteikumi” attiecas gan uz kravu pārvadājumiem, gan pasažieru bagāžas vai kravas bagāža pārvadājumiem. Ar Projektu tiek nodalīti šie pārvadājumu veidi.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA „Autotransporta direkcija”, Valsts dzelzceļa tehniskā inspekcija, Valsts dzelzceļa administrācija, AS „Pasažieru vilciens”, VAS „Latvijas dzelzceļš”, SIA „LDZ CARGO”, SIA „Gulbenes-Alūksnes bānītis”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | * Dzelzceļa pasažieru pārvadātāji, kuri sniedz:
1. vietējos dzelzceļa pasažieru pakalpojumus atbilstoši Regulas (EK) Nr. 1371/2007 3. panta 11.punktam;
2. reģionālos pārvadājumu pakalpojumus atbilstoši Direktīvas 2012/34/ES 3. panta 7. punktam;
3. starptautiskos pārvadājumu pakalpojumus, kas tiek veikti starp stacijām, kuras atrodas Latvijā un valstī, kura nav Eiropas Savienības dalībvalsts;
* pasažieri, kuri izmanto šo dzelzceļa pārvadātāju pakalpojumus.
* dzelzceļa kravu pārvadātāji.
 |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. |  Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2007. gada 23. oktobra regula (EK) Nr. 1371/2007 par dzelzceļa pasažieru tiesībām un pienākumiem. Atbrīvojumu no Regulas (EK) Nr. 1371/2007 noteikumu piemērošanas atjaunošanai ieviešanas termiņš ir 2019. gada 4. decembris. Projekts ir jāpieņem līdz 2019. gada novembrim. |
| 2. | Citas starptautiskās saistības | Projekts šo jomu neskar. |
| 3. | Cita informācija | Regulas (EK) Nr. 1371/2007 2. panta 7. punkts nosaka dalībvalsts pienākumu informēt Eiropas Komisiju par atbrīvojumiem, kas piešķirti saskaņā ar šīs regulas 2. panta 4., 5. un 6. punktu. Pēc Projekta pieņemšanas Satiksmes ministrija informēs Eiropas Komisiju par atbrīvojumiem no Regulas (EK) Nr. 1371/2007 noteikumu piemērošanas termiņa atjaunošanu līdz 2024. gada 3. decembrim.  |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2007. gada 23. oktobra regula (EK) Nr. 1371/2007 par dzelzceļa pasažieru tiesībām un pienākumiem (publicēta „Eiropas Savienības Oficiālajā Vēstnesī” L 315, 3.12.2007).  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (EK) Nr. 1371/2007 2. panta 4. punkts | Projekta 3. pants | Norma tiek ieviesta pilnībā | Neparedz stingrākas prasības |
| Regulas (EK) Nr. 1371/2007 2. panta 5. punkts | Projekta 2. pants | Norma tiek ieviesta pilnībā | Neparedz stingrākas prasības |
| Regulas (EK) Nr. 1371/2007 2. panta 6. punkts | Projekta 2. pants | Norma tiek ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Izmantojot esošo dzelzceļa tehnisko nodrošinājumu, Regulas (EK) Nr. 1371/2007 noteikumus nav iespējams pilnībā izpildīt. Tādēļ ir izmantota Regulas (EK) Nr. 1371/2007 2. panta 4., 5. un 6. punktā paredzētā rīcības brīvība dalībvalstij, atjaunojot uz pieciem gadiem atbrīvojumu no Regulas (EK) Nr. 1371/2007 noteikumu piemērošanas. Vienlaikus attiecībā uz iekšzemes pasažieru un bagāžas pārvadājumiem tiek samazināts atbrīvojumu apjoms, šajos pārvadājumu veidos no 2019. gada 4. decembra nodrošinot Regulas (EK) Nr. 1371/2007 5. panta, 8. panta 1. un 2. punkta, 20. panta 2. punkta, 23., 28. un 29. panta noteikumu izpildi.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Ar 2016. gada 25. februāra likumu “Grozījumi Dzelzceļa likumā” un Latvijas Administratīvo pārkāpumu kodeksu (šobrīd spēkā esošā redakcija) nodrošina pilnīgu juridisko bāzi Regulas (EK) Nr. 1371/2007 piemērošanai.  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts un tā sākotnējās ietekmes novērtējuma ziņojums (anotācija) tika ievietots tīmekļa vietnē [www.sam.gov.lv](http://www.sam.gov.lv) sadaļā „Sabiedrības līdzdalība” 2019. gada 30. aprīlī. |
| 2. | Sabiedrības līdzdalība projekta izstrādē | Sabiedrības līdzdalība likumprojekta izstrādē tika nodrošināta, konsultējoties ar VSIA „Autotransporta direkcija”, Valsts dzelzceļa tehnisko inspekciju, Valsts dzelzceļa administrāciju, AS „Pasažieru vilciens”, VAS „Latvijas dzelzceļš”, SIA „LDZ CARGO”, SIA „Gulbenes-Alūksnes bānītis”.Sabiedrības līdzdalība tāpat tika nodrošināta, likumprojektu un tā anotāciju ievietojot Satiksmes ministrijas tīmekļa vietnē [www.sam.gov.lv](http://www.sam.gov.lv) sadaļā „Sabiedrības līdzdalība” 2019. gada 30. aprīlī un aicinot sabiedrības pārstāvjus rakstiski sniegt viedokli par likumprojektu tā izstrādes stadijā. |
| 3. | Sabiedrības līdzdalības rezultāti | Sabiedrības līdzdalības laikā priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav. |

Iesniedzējs: satiksmes ministrs T.Linkaits

Vīza: valsts sekretāra p. i. Dž.Innusa

1. COM(2013) 587 final [↑](#footnote-ref-1)
2. COM(2015) 117 final [↑](#footnote-ref-2)